**Eisteddfod yr Urdd Dur a Môr Parc Margam a’r Fro 2025**

**Beirniadaeth Cystadleuaeth 375 - Newyddiaduraeth 16-21 oed**

**Beirniad: Gwenfair Griffiths**

1. **Arwel**
2. **Blodau**

Beirniadaeth Arwel - Ymdrech dda ar erthygl fyddai o ddiddordeb i gynulleidfa Gymraeg. Defnydd da o luniau ac is-benawdau a'r testun wedi'i sgrifennu'n dda. Roedd teimlad o hysbyseb i'r darn - ceisia gyfweld ag ystod ehangach o bobl tro nesaf a rhoi darlun mwy cyflawn o gyd-destun dy bwnc. Ond da iawn ti, dal ati.

Beirniadaeth Blodau - Ymdrech dda ar erthygl am gwtsh cŵn newydd. Lluniau da o gŵn ciwt a hoffi'r ymdrech i gyflwyno'r darn mewn modd deniadol. Angen gofal rhag i'r erthygl deimlo fel hysbyseb. Mae angen mwy nag un ochr i stori newyddion. Cofia bod werth gwirio dy iaith drwy brawf ddarllen am gamsillafu a defnyddio Cysill. Ond mae pawb yn dwli ar gŵn ciwt, felly dewis da o stori.

O ran beirniadaeth gyffredinol am y gystadleuaeth.

Dyna siom mai dim ond dau oedd wedi cystadlu yn y gystadleuaeth hon eleni. Mae'n gyfle gwych i fagu profiad o newyddiadura a gwneud eich enw mewn maes pwysig i'r gymdeithas. Ar adeg o newyddion ffug, deallusrwydd artiffisial AI, osgoi newyddion a chamwybodaeth, mae sicrhau newyddiaduraeth gadarn yn Gymraeg i'r dyfodol yn hynod o bwysig ac mae gan aelodau'r Urdd rôl hanfodol o ran meithrin eu talentau. Blwyddyn nesaf amdani!